রিও অলিম্পিক্সে পিভি সিন্ধু, সাক্ষী মালিকের সাফল্যের পরে সচিন তেন্ডুলকর তাঁদের হাতে বিএমডব্লিউ গাড়ির চাবি তুলে দিয়েছেন।
সাক্ষী-সিন্ধুরা সেলফি তুলেছেন মাস্টার ‘ব্লাস্টার’-এর সঙ্গে। সচিনের দেওয়া সেই উপহার নিয়ে শোভা দে-ও সমালোচনা করেছেন মুম্বইকরকে। এখন অবশ্য সব শান্ত।  সচিনের দেওয়া বিএমডব্লিউ গাড়ি পিভি সিন্ধু চালাবেন কিনা জানা নেই। তবে সাক্ষী মালিককে রোহতকের রাস্তায় ভক্তরা বিএমডব্লিউ চালাতে দেখবেন না। সাক্ষী নিজেই কারণ জানিয়েছেন।
আরও পড়ুন— 
সচিনের দেওয়া বিএমডব্লিউ গাড়ি চালাবেন না সাক্ষী। জেনে নিন ভিতরের কারণ
২০১৪-র গ্লাসগো কমনওয়েলথ গেমসে রুপো জেতার পরে সাক্ষীর বাবা নীল রংয়ের ভিডব্লিউ পোলো গাড়ি কিনে দিয়েছিলেন মেয়েকে। সেই গাড়ি নিয়েই সুখী সাক্ষী। বাবার দেওয়া নীল রংয়ের গাড়ি চালাতেই পছন্দ করেন এই কুস্তিগির। কিন্তু সচিনের দেওয়া বিএমডব্লিউ কী করবেন সাক্ষী? সেটা কি তিনি কাউকে দিয়ে দেবেন? সাক্ষী নিজে কী বলছেন? রিও থেকে ব্রোঞ্জ জেতা মেয়েটি বলছেন, ‘‘বাবাকে বিএমডব্লিউ গাড়িটি দিয়ে দেব। বাবা আমার জন্য অনেক কিছু ত্যাগ করেছেন।’’